Essaouira

250px|bawd|Golygfa stryd yn Essaouira
Dinas ar arfordir de-orllewinol Moroco yw Essaouira (Arabeg: الصويرة‎, eṣ-ṣauīrah; hen enw: Mogador). Mae'n gorwedd ar lan y Cefnfor Iwerydd i'r de o Casablanca ac mae'n brifddinas talaith Essaouira yn rhanbarth Marrakech-Tensift-El Haouz. Poblogaeth: tua 70,000 (2004).

Credir fod pobl yn byw yn yr ardal ers y cyfnod cynhanesyddol. Daeth y fforiwr a morwr enwog o Carthago, Hanno, yma yn y 5g CC ar ei fordaith ar hyd arfordir Affrica a sefydlu canolfan marchnad arfordirol. Am gyfnod bu ym meddiant Portiwgal ac mae rhai o adeiladau'r hen ddinas yn dyddio o'r cyfnod yma, fel y castell ger yr harbwr. Erbyn y 18g, Essaouira oedd porthladd pwysicaf de Moroco. Bu nifer o Iddewon yn byw yno yn y gorffennol ond mae'r mwyafrif llethol wedi gadael, fel yng ngweddill y Maghreb.

Mae medina Essaouira yn Safle Treftadaeth y Byd ar restr UNESCO.

 Dolenni allanol 
 Safle Treftadaeth y Byd UNESCO: Medina Essaouira (Mogador) (sawl iaith)
 Gŵyl Gerddoriaeth Essaouira 
   Cylchgrawn ar-lein am ddiwylliant Essaouira 

Categori:Dinasoedd Moroco
Categori:Marrakech-Tensift-El Haouz
Categori:Safleoedd Treftadaeth y Byd ym Moroco